A friss tenger gyümölcseinek széles választéka a legjellemzőbb fogás Gran Canariára. Ezek mellett Gran Canaria leghíresebb étele még a mojo. Ez egy olyan szósz, amelyet szinte mindenhez meg lehet enni. A mojo rojo piros paprikából készül (gyakran csípős is), a mojo verde pedig koriander alapú. A helyiek nagy kedvence a baguette polippal és zöld mojo mártással. Én többnyire csak krumplival fogyasztottam a mojo mártást. Ezt nevezik papas con mojo-nak. Tapasként (sörkocsolyaként) szinte minden bárban és étteremben kapható. Egy másik jellegzetes étel a Gofio. Ez lényegében egy gabonaliszt alap, amelyet akár desszertekben is használnak. Sőt, még önmagában köretként is fogyasztják a helyiek. Ezeken kívül még érdemes megkóstolni a pata de cerdo-t (kanári-szigeteki recept alapján készült sertéssült), a chorizo de Teror-t (helyi kalbász) és az ízletes helyi készítésű kanári-szigeteki sajtot és bort. Nekem nagyon ízlett az étel itt is, nem tudok rá panaszkodni.